शीर्षक: सेक्ससाठी महिलेचं शरीर नेहमीच तयार असतं का?\nवरील काल्पनिक लेखाचे शीर्षक दिल्यास, लेखाची कल्पना करा.\n
माहेरातून सासरी गेली त्यावेळी ती मानसिक आणि शारीरिकदृष्ट्या पूर्णपणे विकसित झालेली नव्हती.

माझ्या आईने तारुण्याबाबत पाहिलेली स्वप्नं कधीच पूर्ण होऊ शकली नाहीत.

तिच्या आशा-आकांक्षा दबूनच राहिल्या. 

फिरोजा (बदललेलं नाव) सांगतात, "खरं सांगायचं हा माझ्या वडिलांचासुद्धा निर्णय नव्हता. माझी आई तिचं शिक्षण सुरू ठेवू शकली नाही."

फिरोजा आपल्या आई-वडिलांच्या 14 अपत्यांपैकी सर्वांत शेवटची मुलगी आहे. ती अफगाणिस्तानातील काबूलमध्ये एका विद्यापीठात शिक्षण घेत आहे. 

फिरोजा सांगतात, "माझ्या आईने खूपच कमी कालावधीत 14 मुलांना जन्म दिला. माझे वडिलसुद्धा आईशी अत्यंत क्रूरपणे वागायचे. 

"14 मुलांना जन्म देण्याची क्षमता माझ्या आईमध्ये नव्हती. माझे वडिल लैंगिक संबंध ठेवताना कधीच सुरक्षितता बाळगायचे नाहीत. त्यांनी कधीच प्रोटेक्शन वापरलं नाही. सगळ्या गोष्टींकडे दुर्लक्ष करून लैंगिक संबंध सुरू ठेवले."

"परिणामी, माझ्या आईने 14 मुलांना जन्म दिला. ती स्वतः आजारी राहू लागली."

"माझ्या वडिलांनी मला शिक्षण सोडायला सांगितलं नाही. पण त्यांनी माझ्या आईला अत्यंत वाईट वागणूक दिली," असं फिरोजा सांगतात.

त्या पुढे सांगतात, "मी माझ्या भावंडांमध्ये सर्वांत लहान आहे. माझ्या जन्माच्या वेळी आई खूप कमजोर बनली होती. ती माझी देखभाल करू शकत नव्हती. त्यामुळे मला आईचं प्रेम योग्य प्रकारे मिळू शकलं नाही. आतासुद्धा आई आजारीच असते. तिला नेहमी माझ्या वडिलांचं म्हणणं ऐकावं लागतं."

इस्लाममध्ये आज्ञाधारक असण्याचा अर्थ काय?

फजलुर्रहमान फकीही हेरातमधील एका विद्यापीठात इस्लामिक स्टडीज विषयाचे प्राध्यापक आणि संशोधक आहेत. 

ते सांगतात, "एखाद्याचे आज्ञाधारक असणं म्हणजे त्याला स्वतःबाबत अधिकार सोपवणं. याअंतर्गत पती-पत्नी यांच्या नात्यात पत्नीने पतीसोबत राहणं, त्याच्याजवळ झोपणं, वगैरे गोष्टी पतीचा अधिकार ठरतात. यामध्ये पत्नीला लज्जास्पद वाटता कामा नये. तिने याचा विरोधही करू नये."

इस्लामिक न्यायशास्त्रानुसार, महिला पतिसोबत शारीरिक संबंध प्रस्थापित करण्यास नकार देते, त्यावेळी ती पतीची अवज्ञा ठरते. 

महिलेने शरीरसंबंधांना नकार दिल्यास काय परिणाम?

फजलुर्रहमान याबाबत सांगतात, "महिलेने नेहमी पतीला उपभोग आणि आनंद देण्यासाठी सज्ज राहावं. यासाठी वेळ, स्थान आणि इतर कोणत्याही गोष्टींचं बंधन नसावं. 

त्यांच्या मते, "पत्नीने असं न केल्यास, पतीच्या परवानगीशिवाय घराबाहेर पडल्यास...